آمریکادا، باشقان دونالد ترامپ حکومتی، باشکند واشینگتون داکی فیلیسطین قورتولوش اؤرگوتو اوفیسینی بو گون ائده جگی تبلیغاتلا باغلاییر.
آمریکا وال استریت ژورنال (WSJ) قزئتینده یئر آلان و یوکسک دوزئی  آغ ائو مسئول لارینا اساسلان‌دیریلان خبرده، آچیقلامانی آغ ائو میللی امنیت دانیشمانی جان بولتون ون ائدجگی قئید ائدیلیب.
خبرده، بولتونون فیلیسطین قورتولوش اؤرگوتو قراری ایله باغلی آچیقلامادا ایستیفاده ائدجگی متنین تاسلاغیندا یئر آلان ایفاده‌لره یئر وئریلیب.
بونا گؤره بولتون ون، "آمریکا، دوست و موتتفیقیمیز ایسرائیل ایله هر زامان یان-یانا دورور. فیلیسطین‌لی‌لر، ایسرائیل ایله بیرباشا و معنا‌لی دانیشیق‌لارا باشلاماغی رد ائدرکن ترامپ حکومتی بو اوفی‌سی آچیق ساخلانمایا‌جاق." ایفاده‌لرینی ایستیفاده ائتمه‌سی‌نین گؤزلنیلدیگی قئید اولونوب.
بولتونون، آچیقلاماسیندا، آمریکا و ایسرائیله قارشی سوروشدورما باشلاماسی حالیندا اولوسلار آراسی جزا محکمه‌سینه (ICC) قارشی تحریم قراری آلابیله جکلرینی  سؤیله یه  جکلرینی قئید ائدیلیب.
آمریکا حکومتی سون اولا‌راق بیرلشمیش میللت‌لر تشکیلاتی فیلیسطین‌لی قاچقین‌لارا یاردیم تشکیلاتینا (UNRWA) وئردیگی مالی یاردیم‌لاری تامامیله دایان‌دیرماق قراری آلمیشدی.
آمریکا پرزیدنتی دونالد ترامپ، اوّلکی هفته وئردیگی بیر آچیقلامادا، فیلیسطین رهبرلیگی آمریکانین واسیطه چیلیگینده ایسرائیل ایله کئچیریلمه‌سی نظرده توتولان باریش دانیشیق‌لارینا قاتیلماغی قبول ائدنه قدر فیلیسطینه مالی یاردیمی ائتمه‌یه‌جک‌لرینی قئید ائتمیشدی.
ترامپ حکومتی، "عصرین آنلاشما‌سی"- دئیه آدلان‌دیریلان و ایسرائیل-فیلیسطین مسئله‌سینی حل ائتمگی هدفله‌ین بیر پلان اوزرینده ایشلدیگینی آچیقلامیشدی. فیلیسطین دولت باشقانی محمود عباس، پلانی "عصرین ضربه سی" کیمی قیمتلندیرمیش و آمریکا‌لی مقاملارلا گؤروشمگی رد ائتمیشدی
